**Hugmyndir um umhverfisvænni gjafir í skóinn.**

Gjafir sem nýtast vel, s.s. sokkar, vettlingar, húfa, hálskragi, nærbuxur.

Skreytingar á jólatréð eða aðrar jólaskreytingar – helst úr náttúrulegum efnum eins og tré, basti, könglum o.sv.frv. Ekki plastskreytingar. Hægt að fá jólaskraut á nytjamörkuðum.

Lítið jólahús fyrir teljós eða til að setja í jólaland

Nammi keypt á nammibarnum en sett í fjölnota grænmetispoka – þannig má spara plastumbúðir.

Mandarínur, rúsínur, þurrkaðir ávextir.

Kexkökur, piparkökur, piparkökumót.

Krakkasápur fyrir hendurnar – ath. helst í pappírsumbúðum eða umbúðalausar.

Bambustannbursta

Eyrnalokkar fyrir eldri krakka ef þau eru með göt.

Segull á ísskápinn, ef maður kaupir hann ekki í umbúðum

Pennar, blýantar, strokleður – án umbúða

Flottur jólabolli og einn skammtur af Svissmiss í pappírspoka með.

Sogrör úr bambus, stál eða öðrum umhverfisvænum efnum.

Dragbandapoki fyrir sunddót o.fl.

Plaköt, ef ekki í umbúðum. Stundum fær maður slík plaköt gefins, athuga í bíóhúsum.

Hárdót, spennur, klemmur og annað skraut. Helst ef hægt er að finna úr öðrum efnum en plasti og umbúðalaust.

Hárbursti úr bambus, ekki í umbúðum.

Spilastokkur, spil, púsl, bækur (ekki í plasti)